Harum noticia litterarum tam presentibus quam futuris notificamus, quod ego Henricus, indignus Eduorum episcopus, donationem Stephani, ejusdem ecclesie antistis, predecessoris nostri, brulii videlicet juxta Veneriacum et corvate de Alizia, ecclesie Unguiaci factam et in perpetuum prestitam; et alias possessiones quas in pace pontificum nostrorum temporibus tenuerunt confirmo, et sigilli nostri impressione munivi, intervenientibus dilectis filiis meis, Auberto videlicet, abbate Sancte Marguarite, et Armanno, archidiacono Eduensis ecclesie.